b'\n_START_ARTICLE_\nEuroopan unionin pohjoisin piste\n_START_PARAGRAPH_\nEuroopan unionin pohjoisin piste sijaitsee Nuorgamin kyl\xc3\xa4ss\xc3\xa4 Utsjoella Pulmankin rajanylityspaikan v\xc3\xa4litt\xc3\xb6m\xc3\xa4ss\xc3\xa4 l\xc3\xa4heisyydess\xc3\xa4 tien nro 970 varrella. Kyseinen piste on my\xc3\xb6s Suomen pohjoisin piste.\n_START_SECTION_\nHistoria\n_START_PARAGRAPH_\nEuroopan unionin rajojen muuttuessa my\xc3\xb6s pohjoisin piste on vuosien saatossa vaihtunut. Pohjoisin piste on ollut Nuorgamissa vuoden 1995 alusta l\xc3\xa4htien.\n_START_SECTION_\n1950\xe2\x80\x931973\n_START_PARAGRAPH_\nAlun perin pohjoisin piste sijaitsi Listiss\xc3\xa4 L\xc3\xa4nsi-Saksassa. (55\xc2\xb003\xe2\x80\xb2N).\n_START_SECTION_\n1973\xe2\x80\x931985\n_START_PARAGRAPH_\nTanska ja sen my\xc3\xb6t\xc3\xa4 Gr\xc3\xb6nlanti liittyi EEC:hen 1973. Pohjoisin piste sijaitsi Gr\xc3\xb6nlannin pohjoisk\xc3\xa4rjess\xc3\xa4 (83\xc2\xb037\xe2\x80\x9939\xe2\x80\x9dN).\n_START_SECTION_\n1985\xe2\x80\x931995\n_START_PARAGRAPH_\nGr\xc3\xb6nlanti erosi EY:st\xc3\xa4 vuonna 1985. T\xc3\xa4m\xc3\xa4n j\xc3\xa4lkeen pohjoisin piste sijaitsi Isossa-Britanniassa Shetlandinsaarilla (noin 60\xc2\xb050\xe2\x80\x99N).'